open-index/open-wikipedia-markdown huggingface dataset:
Redesign

**Redesign** הוא מתחם קניות הכולל חנויות בתחום עיצוב הבית בקריית אתא.

## רקע
המתחם נחנך בשנת 2021 בקריית אתא, סמוך לקניון שער הצפון הכולל סניף של איקאה. הוא מתפרש על כ-38 אלף מ"ר. במתחם כ-40 אולמות תצוגה וחנויות של רשתות ארציות שמשתרעים על שטחים הנעים בין 100 מ"ר ל-2400 מ"ר. כ-250 מיליון שקל הושקעו בפרויקט.

בעלי המתחם הם עמיר בירם ואריאל רוטר, שותפים מנהלים בחברת JTLV, שוקי שוורץ, מנכ"ל ובעלים חברת טולמנ’ס, אורי קרמר, בעלים שותף בטופולסקי רצף ומשפחת בליצבאו, בעלי חברת א. בליצבאו.

## קישורים חיצוניים

* 

## הערות שוליים

Redesign
קטגוריה:קריית אתא: מבנים
קטגוריה:קריית אתא: כלכלה
כמאל א-דין סולימאנה

**כמאל א-דין סולימאנה** (באנגלית: **Kamaldeen Sulemana**; נולד ב-15 בפברואר 2002 בטצ'ימאן שבגאנה) הוא כדורגלן גאנאי המשחק בעמדת קשר הכנף בקבוצת אטאלנטה ובנבחרת גאנה.

## קריירת מועדונים
### נורשלן
סולימאנה גדל באקדמיית רייט טו דרים הגאנאית, לפני שעבר לנורשלן מליגת העל הדנית בחודש ינואר . ביום הולדתו ה-18 חתם סולימאנה על חוזה מקצועני לחמש עונות במועדון, ושבוע לאחר מכן, ב-23 בפברואר 2020 ערך את הופעת הבכורה שלו במועדון, בניצחון 2-1 על סונדרייסקה במסגרת המחזור ה-22 בליגה לעונת . ב-29 במאי הבקיע סולימאנה את שער הבכורה שלו במועדון, בניצחון 2-0 על סילקסבורג במסגרת המחזור ה-25 בליגה. בחצי העונה הראשונה שלו במועדון ערך סולימאנה 13 הופעות ליגה, בהן הבקיע ארבעה שערים.

בחודש אוגוסט 2020, לאחר עזיבתו של מוחמד קודוס לאייאקס, קיבל סולימאנה את חולצה מספר 10 של המועדון. בעונתו השנייה במועדון ערך סולימאנה 29 הופעות ליגה, בהן הבקיע עשרה שערים. בחודש אפריל 2021 זכה סולימאנה בתואר שחקן החודש של ליגת העל הדנית.

### סטאד רן
ב-16 ביולי 2021 חתם סולימאנה על חוזה לחמש עונות בסטאד רן מליגת העל הצרפתית, בעסקה ששוויה 20 מיליון אירו, הסכום הגבוה ביותר ששולם עבור שחקן במסגרת העברה מליגת העל הדנית או אליה.

ב-8 באוגוסט 2021 ערך סולימאנה את הופעת הבכורה שלו במועדון, בתיקו 1-1 נגד לאנס במסגרת המחזור הראשון בליגה לעונת 2021/2022. במשחק זה הבקיע את שער הבכורה שלו במועדון.

### סאות'המפטון
ב-31 בינואר 2023 חתם סולימאנה בסאות'המפתון מהפרמייר ליג.

ב-2 ביולי 2025 חתם באטאלנטה. 

## קריירה בינלאומית
ב-9 באוקטובר 2020 ערך סולימאנה את הופעת הבכורה שלו בנבחרת גאנה, בהפסד 3-0 לנבחרת מאלי במשחק ידידות.

נכלל בסגל נבחרת גאנה לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני נורשלן
קטגוריה:כדורגלני סטאד רן
קטגוריה:כדורגלני סאות'המפטון
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:גנאים שנולדו ב-2002
קטגוריה:כדורגלני אטאלנטה
הר מקארתור (קולומביה הבריטית)

**הר מקארתור** (באנגלית: **Mount McArthur**) הוא הר ברכסי פארק, בהרי הרוקי הקנדיים, הממוקם בשטח הפארק הלאומי יוהו, בפרובינציית קולומביה הבריטית שבקנדה.

גובהו של ההר 3,021 מטרים מעל פני הים.

ההר מתנשא לגובה של 221 מטרים מעל סביבתו.

## היסטוריה
### מקור השם
שמו של ההר ניתן לו בשנת 1886 על ידי אוטו קולץ (Otto Koltz).

ההר נקרא על שמו של ג'יימס ג'יי. מקארתור , מודד קרקעות אשר מיפה את הרי הרוקי הקנדיים עבור הרכבת הפסיפית הקנדית (the Canadian Pacific Railway).

### הטיפוס על ההר
הראשון שטיפס לפסגת ההר, היה וו. אס. דרורי (W.S. Drewry), מטעם הסקר הטופוגרפי של הדומיניון (Dominion Topographic Survey), בשנת 1891.

## הערות שוליים

מקארתור
מקארתור
עיסא סאלו

**עיסא עבדוליי סאלו** (בצרפתית: **Issah Abdoulaye Salou**; נולד ב-4 בפברואר 1999 בגאנה) הוא כדורגלן ניז'רי המשחק בעמדת הקשר בקבוצת ראנס מליגת העל הדנית ובנבחרת ניז'ר.

## קריירת מועדונים
ניז'ר גדל במחלקת הנוער של ספורטינג קלאב אקרה. בשנת 2019 חתם בראנס מליגת העל הדנית. ב-8 ביולי 2020 ערך את הופעת הבכורה שלו במועדון, בניצחון 1–3 על אסביירג במסגרת המחזור ה-32 בליגה לעונת . זו הייתה הופעתו היחידה בעונה זו. ב-1 בפברואר 2021 הושאל למשך חצי עונה ליאמרבוגט מהליגה הדנית השלישית, וערך במדיה 16 הופעות ליגה.

## קריירה בינלאומית
ב-10 באוקטובר 2020 ערך סאלו את הופעת הבכורה שלו בנבחרת ניז'ר, בניצחון 0–2 על נבחרת צ'אד במשחק ידידות.

## קישורים חיצוניים

## הערות שוליים

קטגוריה:כדורגלנים ניז'רים
קטגוריה:קשרי כדורגל ניז'רים
קטגוריה:כדורגלני ראנס
קטגוריה:כדורגלני נבחרת ניז'ר
קטגוריה:ניז'רים שנולדו ב-1999
שמורת מצוק הצינים

**שמורת מצוק הצינים** היא שמורת טבע מוכרזת בנגב המהווה את אחת משמורות הטבע הגדולות בישראל, כששטחה הוא 658,733 דונם. השמורה הוכרזה ב-9 בנובמבר 1989, ועברה מספר הרחבות מאז.

## החי
### יונקים
בין היונקים החיים בשמורה נמנים: יעל נובי, צבי הנגב, צבוע מפוספס, תן זהוב, שועל מצוי, זאב ערבי, קרקל, ארנבת מצויה ודרבן. באזור חיים כ-10 מיני מכרסים ובהם קוצן מצוי, גרביל הסלעים ופסמון.

אוכלוסיית היעלים החיה באזור שדה בוקר היא הצפופה ביותר בישראל. בספירה שנערכה בשמורה בשנת 1998 נספר מספר שיא של 300 יעלים.

בשמורה זוהו 12 מיני עטלפים. המין הנפוץ ביותר הוא עטלפון לבן שוליים. מין נפוץ אחר הוא אשף מצוי. פחות נפוצים הם יזנוב קטן ואשמן קטן.

### עופות
בשמורה נצפו יותר ממאה מיני עופות ובהם 11 מיני דורסים המקננים במצוק הצינים. עם העופות הדורסים שנצפו מקננים במצוק הצינים נמנים: נשר מקראי, רחם, בז מצוי, בז נודד, בז מדברי, בז צוקים, בז שחור, חיוויאי, עיט זהוב, עיט נצי, עקב עיטי, אוח ולילית מדבר.

### זוחלים
בשמורה נצפו 7 מיני זוחלים – הנחשים אפעה מגוון, ארבע קו מובהק וזעמן אוכפים וארבעה מיני לטאות – שנונית נחלים, חרדון מדבר, מניפנית מצויה ומדברית עינונית.

### דו-חיים
בעין עבדת, חיה אוכלוסייה של קרפדה ירוקה.

## הצומח

## קישורים חיצוניים
* שמורת מצוק הצינים באתר רשות הטבע והגנים
* שמורת מצוק הצינים באתר טבע ונופים בישראל

קטגוריה:הנגב: שמורות טבע
קטגוריה:רכס ירוחם
קווארה (שפה)

**קְװָּארַה** (בכתב געז: ቋራ "קְוַּרַה"; גם ቋርኛ "קְוַּרְנְיַה" **קְװַּארְנְיָה**, ובעבר נקראה גם "פַלָאשָה" או **הוַּארָאסַה**), היא ניב כמעט-נכחד של שפת קימנת, בענף אגאו של משפחת השפות הכושיות. קווארה והניב השני של קימנת, כיילה, דוברו בפי חלק מיהודי אתיופיה, ביתא ישראל. קווארה דוברה בעבר בנפת קווארה, ולאחר עליית יהודי אתיופיה לישראל השפה על סף הכחדה בישראל.

מספר כתבי יד מוקדמים פלאשיים נכתבו בכתב געז. ב החלה השפה לקבל תיעוד בידי מספר בלשנים וטָיָילים, הראשון בהם פְֿלָאד ב-1866.

השפה דעכה בתחילת המאה ה-20, כאשר דובריה נטשו אותה בהדרגה לטובת אמהרית לצורכי מחייתם. במהלך "מבצע שלמה" הועלו רוב דוברי קווארה הנותרים לישראל, שם היא ממשיכה לדעוך כאשר דובריה עוברים לעברית.

## לקריאה נוספת

## קישורים חיצוניים
* Hwarasa באתר פרויקט השפות בסכנת הכחדה
* דו"ח סוציולינגוויסטי על שפת קימנת באתר SIL

קטגוריה:אתיופיה: שפות
קטגוריה:ביתא ישראל
קטגוריה:שפות יהודיות
קטגוריה:שפות כושיות
קטגוריה:ישראל: שפות
קטגוריה:שפות בסכנת הכחדה
קטגוריה:יהדות אתיופיה בישראל
קטגוריה:יהדות אתיופיה
בית סוהר גלבוע

**בית סוהר גלבוע** הוא מתקן כליאה של שירות בתי הסוהר השוכן בעמק חרוד, מדרום לכביש 71, למרגלות הר הגלבוע. הוא אחד מחמשת בתי הסוהר של שירות בתי הסוהר הנתונים ברמת ביטחון מרבית ושוהים בו אסירים ביטחוניים ברמת מסוכנות גבוהה ביותר.

## היסטוריה
בית הסוהר נפתח בשנת 2004, בעקבות האינתיפאדה השנייה, שהובילה לגידול ניכר במספר האסירים הביטחוניים. תחילה נפתח כמתקן נוסף שהיה חלק מבית הסוהר שטה הצמוד לו, ונקרא **"שטה ב"**, תוך זמן קצר הופרד לבית סוהר עצמאי **בית סוהר גלבוע**.

בית הסוהר משתרע על שטח של 23 דונם, שטחו הבנוי הוא 12,000 מ"ר, והוא מיועד ל-700 אסירים. בית הסוהר משמש לכליאת אסירים ביטחוניים השפוטים לתקופות ארוכות, עצורים פליליים ואסירי עבודה. הוא כולל אגף הפרדה, שבו מוחזקים אסירים בנפרד מיתר האסירים. כל אגף בבית הסוהר מחובר באמצעות שרוול למכלול המרכזי.

באוגוסט 2014 נחשפה בכלא מנהרת בריחה שאסירים החלו בחפירתה.

עם האסירים שריצו עונשם בכלא זה נמנה חבר הכנסת לשעבר באסל גטאס. וליד דקה שימש דובר ונציג האסירים בפני שלטונות הכלא בעת שהיה כלוא בכלא גלבוע.

### פרשת הסרסור בסוהרות

בנובמבר 2017 הגישה סוהרת בכלא תלונה במשטרה על הטרדה מינית מצד אסיר עולם ביטחוני (מחמוד עטאללה). בכירים בשירות בתי הסוהר הודו שתלונת החיילת על שהותקפה מינית נגנזה בתחילה. ב-2021, מפקד כלא גלבוע גנ"מ פרדי בן שטרית העיד שאכן היה סרסור בחיילות שירות חובה בכלא על מנת לספק צרכים מיניים של מחבלים, טרם כניסתו לתפקיד. כמו כן נחשף שקצין המודיעין של כלא גלבוע הודה בחקירתו שידע על התקיפות המיניות של אותו אסיר ביטחוני וששיבץ סוהרות על פי בקשתו, ללא ידיעתן של הסוהרות את סיבת השיבוץ, וכל זאת במטרה להשיג ידיעות מודיעיניות מאותו אסיר ביטחוני. בעקבות עדות מפקד הכלא, פרקליט המדינה הורה לפתוח מחדש את התיק לאחר שהתיק נסגר ב-2018 מחוסר ראיות ומחוסר אשמה. בעקבות פתיחת תיק החקירה הדיחה לאלתר נציבת שב"ס קטי פרי את קצין המודיעין המעורב בפרשת הסרסור בסוהרות, שלאחר סגירת הפרשה בתחילה הועבר מתפקידו, והמשיך בתפקידו בארגון.

### הימלטות ששת האסירים הביטחוניים

ב-6 בספטמבר 2021 נמלטו מבית הסוהר שישה אסירים ביטחוניים, בהם זכריא זביידי, באמצעות מנהרת בריחה שחפרו. הבורחים נלכדו כעבור ימים אחדים.

חודש לאחר מכן, אגף ההנדסה והבינוי במשרד הביטחון ושירות בתי הסוהר החלו בעבודות של פרויקט משותף למיגון מיידי של כלא גלבוע בהיקף של כשמונה מיליון שקלים. הפרויקט יכלול בין היתר את ביטון התאים ושיפור מיגונם על מנת למנוע בריחה.
בעקבות הבריחה מכלא גלבוע בוצע מיגון וביטון בית הסוהר, וכן נבדקו כלל בתי הסוהר ומוגנו באופן דומה לכלא גלבוע, שהיה בנוי על כלונסאות, ויצר חלל מתחת לתאים שהוביל לבריחה, בכדי למנוע מקרים של בריחה בצורה זו בעתיד.

## קישורים חיצוניים

* 
* 

## הערות שוליים

גלבוע
קטגוריה:עמק חרוד
אלכסי ברדי

**אלכסי ברדי** (בפינית: **Aleksi Bardy**; נולד ב-24 בספטמבר 1970) הוא מפיק ותסריטאי קולנוע פיני.

## ביוגרפיה
אלכסי ברדי נולד בהלסינקי, פינלנד. אחרי לימודי בית ספר למד אמנות באוניברסיטת אלטו והמשיך ללמוד תסריטאות בשוודיה.

לאחר סיום הלימודים הוא עוסק בכתיבת תסריטים ומפיק סרטים. הוא תסריטאי עצמאי מאז 1994 ומפיק ושותף ב"סרט הלסינקי" מאז 2002. החל משנת 2012 אלכס ברדי מלמד אמנות הקולנוע באוניברסיטה בהלסינקי. בארדי היה יו"ר הפדרציה הפינית של מפיקי סרטים (SEK ry) בשנים 2012–2015.

סרטו של ברדי "גיבורי החוג הארקטי" קיבל את פרס הסרט הטוב מאת "ג'וסי" (ארגון הקולנוע הפיני) בשנת 2011. סרטו נוסף קיבל פרס בשנת 2015.

ברדי היה מועמד לפרלמנט הפיני מטעם המפלגה השמאלית, אך לא נבחר.

## פילמוגרפיה
* *Reunion 3: Singles Cruise* (2021) - תסריטאי
* Tove (2020) – מפיק
* They Have Escaped (2014) – תסריט, הסרט זכה  בפרס "ג'וסי".
* Heart of a Lion (2013) - תסריטאי ומפיק
* Ja saapuu oikea yö (2012), מפיק.
* Lapland Odyssey (2010), מפיק, הסרט זכה ב-2 פרסי "ג'וסי".
* פרי אסור (2009), תסריטאי ומפיק.
* Tears of April (2008), מפיק.
* הגבול (2007), תסריטאי.
* Ganes (2007), מפיק.
* The Emperor's Secret (2006), תסריטאי ומפיק.
* Saippuaprinssi (2006), תסריטאי.
* Beauty and the Bastard (2005), מפיק.
* Kukkia ja sidontaa (2004), תסריטאי ומפיק.
* Young Gods (2003), תסריטאי ומפיק.
* Restless (2000), תסריטאי.
* The Tough Ones (1999), תסריטאי.

## קישורים חיצוניים

קטגוריה:מפיקי קולנוע פינים
קטגוריה:תסריטאי קולנוע פינים
קטגוריה:תסריטאי טלוויזיה
קטגוריה:מפיקי טלוויזיה
קטגוריה:אנשי עסקים פינים
קטגוריה:בוגרי אוניברסיטת אלטו
קטגוריה:פינים שנולדו ב-1970
השנים הסוערות

**השנים הסוערות** (באנגלית: **The Restless Years**) הוא סרט דרמה אמריקאי בשחור-לבן משנת 1958 בבימויו של הלמוט קאוטנר, עם סנדרה די וג'ון סקסון בתפקידים הראשיים. זה סרטה הראשון של סנדרה די בתפקיד ראשי. היא הופיעה עם סקסון גם בסרטים "בנות ה-17 מבלות" ו"דיוקן בשחור".

התסריט מבוסס על המחזה "Teach Me How To Cry" של פטרישה ג'ודרי  משנת 1958.

## תקציר העלילה
מלינדה גרנט (סנדרה די) היא נערה בת 16 שלומדת בבית ספר תיכון בליברטיוויל. היא גרה עם אמה אליזבת (תרזה רייט) המתפרנסת מתפירה. מגיל צעיר אומרת לה אמה כי האב מת כשהייתה תינוקת אך בעיירה מתלחשים שהיא בת לא חוקית ובכיתה היא מוחרמת. מלכי הכיתה הם הזוג פולי פישר (לואנה פאטן) וברוס מיצ'ל (ג'ודי מקריי). בנשף ריקודים היא יושבת בפינה ואף אחד אינו מזמין אותה לרקוד פרט לוויל הנדרסון (ג'ון סקסון) שהוא תלמיד חדש וגם לא מקובל. לשניהם יש דבר משותף בכך שאינם מקובלים. כאשר הם נוסעים בלילה ברוס וחבריו נוסעים אחריהם ולועגים להם.

המחנכת מיס רובסון (וירדג'יניה גריי) מתעתדת להעלות את המחזה "העיירה שלנו" בכיתה. היא מציעה זאת למלינדה ואמה אך הן מהססות. לבסוף מסכימה מלינדה להיבחן ומועדפת על פולי. מכאן היא מתחילה להיות מקובלת. ברוס מנסה לחזר אחריה ופולי נהיית חברה שלה.

אד הנדרסון (ג'יימס ויטמור) הוא סוכן נדל"ן יליד המקום שעבר מקומות רבים ולא הצליח. כעת חזר לעיירה וזקוק לתמיכה כספית כדי לרכוש נדל"ן. הוא מבקש מידידו אלקס פישר (אלן בקסטר) עזרה ונענה בתשובה פושרת. אלקס הוא אדם אמיד ואביה של פולי ונשוי ללורה (דורותי גרין), אישה אלכוהוליסטית ולא מתפקדת.

ג'יימס מבקש מוויל להתחבר עם "החברים הנכונים" כדי לעזור לו בעסקיו אך וויל מסרב.

אליזבת תופרת למלינדה בגד של שמלת נישואין להצגה. הם עולים לגבעה סמוכה ומלינדה מחליפה את בגדיה ולובשת את השמלה. פולי עוקבת אחריהם ומניחה שהם עוסקים בפעילות אינטימית.

מתקיים בתיכון נשף בנוכחות הורים וגם אליזבת מגיעה עם חששות. פולי מזמינה את מלינדה לחדר סמוך ומאיימת שתפיץ את הידיעה על יחסיה האינטימיים עם וויל אם לא תוותר למענה על תפקידה בהצגה. מתחיל ויכוח קולני. וויל נכנס, תופס את פולי, מנענע אותה חזק ואומר שזה לא נכון. למקום נכנס ברוס ומתחיל מאבק בין שניהם כשג'ון מפליא בו את מכותיו. אנשים פורצים לחדר ואלקס פישר מאיים שיגיש תלונה במשטרה. הפעם עומד אד לצד בנו ומטיח בפני כולם מה שהוא חושב עליהם.

משפחת הנדרסון עוזבת את העיירה. וויל נפגש עם מלינדה על הגבעה ומתוודה על אהבתו. למקום מגיעה גם אליזבת ומתוודה כי אביה של מלינדה לא מת אלא עזב אותה ומאז היא מצפה כל יום למכתב ממנו. וויל מבטיח כי לא יעזוב את מלינדה. הוא ישלח לה מכתבים ולבסוף יחזור לעיירה.

## צוות השחקנים

## קישורים חיצוניים

* השנים הסוערות, באתר TCM
קטגוריה:סרטי 1958
קטגוריה:סרטי אולפני יוניברסל
קטגוריה:סרטי דרמה אמריקאיים
קטגוריה:סרטי סנדרה די
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים מבוססי מחזות
החברה הגנאלוגית הלאומית

**החברה הגנאלוגית הלאומית** (באנגלית:**National Genealogical Society**, FGS ) הוא מוסד ללא כוונת רווח הפועל בארצות הברית. הארגון הוקם בשנת 1903 ומטה שלו נמצא בוירגיניה. החברה כוללת 10 אלף חברים

מטרות הארגון הם קידום יכולות גנאלוגיות, העלאת רמת מחקרים בתחום, הגדלת התעניינות בהיסטוריה משפחתית וכו'. הארגון מארגן תוכניות לימוד ומפרסם מאמרים בנושא. החל משנת 1912 מתפרסם National Genealogical Society Quarterly. כל שנה מתקיים כנס לאומי בתחום גנאלוגיה. בכנס שנערך בשנת 2012 השתתפו כ-2000 חוקרים והוקראו 150 הרצאות בנושאים שונים.

כחלק של הארגון פועלת יחידה לטכנולוגיה שמפתחת מודלים ותוכנות בתחום גנאלוגיה. אוסף הספרים של החברה כולל 20 אלף ספרים מקצועיים. לחוקרים בתחום גנאלוגיה מוענק "פרס רב מלקולם שטרן על מפעל חיים". הפרס מוענד לכל החוקרים בתחום ולא רק לחברה הארגון.

באוקטובר 2020 בתוך החברה התמזגה הפדרציה לחברות גניאולוגיות ומאז היא מהווה חלק של הארגון.

## קישורים חיצוניים
* 

## הערות שוליים

קטגוריה:חברות גנאלוגיות
קטגוריה:ארצות הברית: ארגונים
מרצדס-בנץ EQE

**מרצדס-בנץ EQE** (באנגלית: **Mercedes-Benz EQE**) היא מכונית מנהלים חשמלית במרכב סדאן, בעלת חמישה מקומות ישיבה, שמיוצרת על ידי מרצדס-בנץ משנת 2021. היא נחשפה ב-5 בספטמבר 2021 והוצגה בתערוכת הרכב הבינלאומית של מינכן ב-6 בספטמבר 2021, היא הגיעה לישראל ב-31 במאי 2022.

## עיצוב
העיצוב החיצוני מעוצב בעיצוב קופה אך המרכב סדאן, היא מבוססת על המרצדס-בנץ E-קלאס אך יותר מרווחת ממנה, בנוסף תא הנוסעים נלקח ללא שינוי ממרצדס-בנץ EQS. דגמי ה-AMG של ה-EQE כוללים מראה ספורטיבי יותר מתלים בכיול ספורטיבי, ומערכת מיוחד המציעה סאונד של מכונית ספורט בעת מצב הספורט.

## מפרט טכני
ה-EQE משווקת עם שלוש יחידות הנעה (2 מהם של מרצדס AMG).
* **EQE 350**: מנוע חשמלי המספק 292 כ"ס ומומנט מרבי של 56.5 קג"מ. נתון התאוצה מ-0 ל-100 קמ"ש עומד על 6.4 שניות ומהירות מרבית של 210 קמ"ש. סוללת ליתיום-יון בקיבולת 90.56 קוט"ש המאפשרת טווח נסיעה חשמלי של 630 ק"מ. צריכת האנרגיה עומדת על בין 15.9 ל-18.7 קוט"ש לכל 100 ק"מ.
* **AMG EQE 43**: גרסת הביצועים הכוללת שתי מנועים חשמליים המספקים יחד 476 כ"ס ומומנט מרבי של 85.8 קג"מ. נתון התאוצה מ-0 ל-100 קמ"ש עומד על 4.2 שניות ומהירות מרבית של 210 קמ"ש. סוללת ליתום-יון בקיבולת 90.56 קוט"ש המאפשרת טווח נסיעה חשמלי של 470 ק"מ. צריכת האנרגיה עומדת על בין 79.7 ל-21.6 קוט"ש לכל 100 ק"מ.
* **AMG EQE 53**: גרסת הביצועים הגבוהים הכוללת שני מנועים חשמליים המספקים יחד 617 כ"ס ומומנט מרבי של 96.7 קג"מ או עם חבילת "AMG דינמיק פלוס" ההספק עולה ל-677 כ"ס ומומנט של 101.8 קג"מ לזמן קצוב. נתון התאוצה מ-0 ל-100 קמ"ש עומד על 3.5 שניות או עם חבילת "AMG דינמיק פלוס" 3.3 שניות ומהירות מרבית של עד 240 קמ"ש. סוללת ליתום-יון בקיבולת 90.56 קוט"ש המאפשרת טווח נסיעה חשמלי של 518 ק"מ (משוער).
את הסוללה אפשר להטעין ממטען פנימי בהספק של 11 קילוואט או 22 קילוואט, או ממטען מהיר בהספק של 170 קילוואט, ישנה אפשרות להוסיף עם המטען המהיר 250 ק"מ ב-15 דקות (EQE 350) או 180 ק"מ ב-15 דקות (AMG EQE 43 ו-AMG EQE 53).

## גלריה

קובץ:Mercedes-Benz V295 IAA 2021 1X7A0045.jpg|מבט קדמי
קובץ:Mercedes-Benz V295 IAA 2021 1X7A0046.jpg|מבט אחורי
קובץ:Mercedes-Benz V295 IAA 2021 1X7A0098.jpg|מבט צדדי
קובץ:Mercedes-Benz V295 IAA 2021 1X7A0041.jpg|פנים


## קישורים חיצוניים

* 

## הערות שוליים

EQE
קטגוריה:מכוניות חשמליות
קטגוריה:מכוניות מנהלים
קטגוריה:מכוניות סדאן
קטגוריה:דגמי מכוניות שהושקו ב-2021
סמארט 1 (מכונית)

"**סמארט #1**" (באנגלית: **Smart #1**) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי סמארט משנת 2022. היא נחשפה ב-7 באפריל 2022. היא הוצגה כקונספט לראשונה בתערוכת הרכב הבינלאומית של גרמניה ב-6 בספטמבר 2021. היא הקרוסאובר החשמלית הראשונה של סמארט.

ה-#1 מציגה טכנולוגיות חדשות, ובעיקר עם שיתוף פעולה מצד סמארט וג'ילי העיצוב החיצוני מעוצב בהשראת מכוניות ג'ילי וסמארט.

## מפרט טכני
היא כוללת מנוע חשמלי המספק 268 כ"ס. המהירות המרבית עומדת על 180 קמ"ש. סוללת ליתיום-יון בקיבולת 66 קוט"ש המאפשרת טווח נסיעה חשמלי של בין 420 ל-440 ק"מ.

טעינה מהירה בקיבולת 150 קילוואט מאפשרת טעינה מ-5% ל-80% בתוך כ-30 דקות.

סמארט 1 מצוידת במגוון מערכות בטיחות המאפשרות לה נהיגה אוטונומית ברמה 2 פלוס, זה כולל לדוגמה סיוע אקטיבי להיגוי בעת תמרון חירום, בקרת שיוט אדפטיבית עם שמירה על מרכז הנתיב ועקיפה אוטונומית של רכב איטי, ניטור שטח מת אקטיבי, מערכת חנייה אוטומטית ועוד.

## סמארט #1 בראבוס
סמארט #1 בראבוס היא גרסת ביצועים לגרסה הרגילה, היא כוללת עיצוב ספורטיבי ומערכת הנעה חשמלית משופרת, היא נחשפה ב-29 באוגוסט 2022.

לרשות הנהג בורר מצבי הנעה המאפשר לנהג לבחור בין ארבעה מצבים שונים, מצב אקו בו ההנעה היא אחורית בלבד, מצב קומפורט בו ההנעה היא כפולה לפי דרישה, כלומר אחורית עם הצטרפות של המנוע הקדמי לפי הצורך, מצב ספורט בו ההנעה היא קבועה ומצב בראבוס בו ההנעה היא כפולה והמנועים מייצרים 100% מההספק.

היא כוללת מערכת הנעה כפולה הכוללת שתי מנועים חשמליים המספקים יחד 425 כ"ס ומומנט מרבי של 55.3 קג"מ. נתון תאוצה מ-0 ל-100 קמ"ש של 3.9 שניות.

## קישורים חיצוניים

* עמוד סמארט #1 באתר smart ישראל
* הודעה רשמית לעיתונות
* מפרט טכני להורדה (באנגלית)

## הערות שוליים

1
קטגוריה:קרוסאובר
קטגוריה:מכוניות חשמליות
קטגוריה:דגמי מכוניות שהושקו ב-2022
Mr. DJ

**Mr. DJ** (בעברית: **מר. די ג'יי**) הוא שיר שהוקלט על ידי להקת היורודאנס השוודית בייבי אליס. השיר יצא לאור בשנת 2007, על ידי חברת התקליטים וורנר מיוזיק שוודיה, כסינגל שלא מתוך אלבום וכסינגל הבכורה הרשמי של הלהקה. בשנת 2006 הוציאה הלהקה את "Shake It" שלא הופץ ברחבי העולם ועל כן, נחשב "Mr. DJ" לסינגל הבכורה שלה.

השיר הפך ללהיט מועדונים והגיע למקום השביעי במצעד הסינגלים הפיני.

## רקע וכתיבה
לאחר שבשנת 2006 הוציאה הלהקה את "Shake It", הוחלט כי הוא לא יתפקד כסינגל הבכורה שלה, מה שהוביל ליציאתו של "Mr. DJ" בשנה שלאחר מכן. השיר זכה להצלחה וביסס את מעמדה של בייבי אליס כלהקת יורודאנס מצליחה, וזאת בנוסף לכך שהוא נכלל ברשימת השירים המצליחים ביותר בכל הזמנים בפינלנד.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.2 מיליון השמעות.

## וידאו קליפ
האודיו של השיר עלה ליוטיוב ב-19 בספטמבר 2011, אך לא הועלה לערוץ היוטיוב של בייבי אליס. הוא צבר קרוב ל-300,000 צפיות נכון לספטמבר 2021. שנתיים קודם לכן, במרץ 2009, העלתה הלהקה הופעה רשמית שלה בביצוע השיר. ההופעה התקיימה באירוע בשם "Hanssons Loge" בינשפינג, שוודיה, קיץ 2007.

במרוצת השנים פורסמו רמיקסים שונים שנעשו עבור "Mr. DJ" על ידי די ג'יים שונים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2007
קטגוריה:סינגלי בכורה מ-2007
קטגוריה:שירי בייבי אליס
קטגוריה:שירים באנגלית
קטגוריה:שירים על די ג'יים
קטגוריה:שירים על ריקודים
סולימאן קונה

**סולימאן קונה** (בצרפתית: **Souleymane Kone**; נולד ב-1 במאי 1996) הוא כדורגלן מחוף השנהב המשחק בעמדת הבלם.

## קריירה
קונה נולד בעיר גראן-בסאם שבחוף השנהב, ובפברואר 2012 הגיע לאירופה והצטרף למחלקת הנוער של צסק"א סופיה.

ב-10 בפברואר 2015 חתם על חוזהו המקצועני הראשון והצטרף לאררט ירוואן מליגת העל הארמנית. הוא שוחרר מהמועדון ב-28 באוקטובר 2016.

בינואר 2017 חתם לשלוש עונות ביורגודן מליגת העל השוודית.

ב-10 בינואר 2018 הושאל לעונה אחת לדונאיסקה סטרדה מליגת העל הסלובקית. לאחר מכן השאלתו הוארכה עד ליוני 2019.

ביולי 2019 חתם בווסטרלו מהליגה הבלגית השנייה.

ב-26 בינואר 2021 חתם בוויסלה קרקוב מליגת העל הפולנית עד לתום העונה.

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:כדורגלני אררט ירוואן
קטגוריה:כדורגלני יורגודן
קטגוריה:כדורגלני דאק 1904 דונאיסקה סטרדה
קטגוריה:כדורגלני וסטרלו
קטגוריה:כדורגלני ויסלה קרקוב
קטגוריה:איבוארים שנולדו ב-1996
ניקולה ז'יז'יץ' (כדורגלן)

**ניקולה ז'יז'יץ**' (בקרואטית: **Nikola Žižić**; נולד ב-23 בינואר 1988) הוא כדורגלן עבר קרואטי אשר שיחק בעמדת הבלם.

## קריירה
ז'יז'יץ' התחיל את קריירת המשחק שלו במועדון מהליגה הקרואטית השלישית, ממנו עבר למועדון מהליגה הסלובנית השנייה, ולקראת עונת 2011/2012 חתם לעונה אחת בלוצ'קו, העולה הטרייה לליגת העל הקרואטית.

הוא השתלב בהרכב הקבוצה והרשים, ולקראת עונת 2012/2013 חתם על חוזה לשלוש עונות באנטליהספור מליגת העל הטורקית. הוא לא הצליח להשתלב בקבוצה, ובינואר 2014 עבר לפטהייהספור מליגת המשנה הטורקית עד לתום העונה.

באוגוסט 2014 חתם לעונה אחת בקרקה מליגת העל הסלובנית.

ביולי 2015 שב למולדתו, וחתם באיסטרה 1961 מליגת העל הקרואטית.

ביולי 2017 עבר ללאריסה מליגת העל היוונית. במאי 2021 הגיע עם המועדון להסכמה על התרת חוזהו.

## קישורים חיצוניים

## הערות שוליים

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:כדורגלני אנטליהספור
קטגוריה:כדורגלני איסטרה 1961
קטגוריה:כדורגלני לאריסה
קטגוריה:קרואטים שנולדו ב-1988
מלך עליון

**מלך עליון** הוא דגם של פיוטים לראש השנה, המשווה בין רוממותה וגדלותה של מלכות ה' לאפסותה של מלכות בשר ודם. נכתבו מספר פיוטים בדגם זה, המחקים אחד את השני.
עונת 2007/2008 בליגת העל ההולנדית

**עונת 2007/2008** הייתה העונה ה-52 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. פנלו ואקסלסיור רוטרדם ירדו לליגת המשנה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו פנלו ודה חראפסחאפ שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משלושה משחקים כנגד הקבוצות שהעפילו מטורניר הפלייאוף בליגת המשנה.
#### תחרויות אירופיות
הקבוצות שסיימו במקומות 2–5 התמודדו על כרטיס לשלב המוקדמות השלישי בליגת האלופות, כאשר המפסידה בגמר זכתה בכרטיס לסיבוב הראשון בגביע אופ"א, שתי המפסידות בשלב חצי הגמר התמודדו ביניהן על כרטיס נוסף לגביע אופ"א, והמפסידה התמודדה מול המנצחת בפלייאוף של מקומות 7–10 על הכרטיס השלישי לגביע אופ"א.

### טבלת הליגה

### פלייאוף הירידה
אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-3 משחקים.

### פלייאוף אירופה
#### פלייאוף ליגת האלופות והכרטיס הראשון לגביע אופ"א

#### פלייאוף גביע אופ"א

##### פלייאוף גביע אופ"א והאינטרטוטו

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-2008
קטגוריה:תחרויות כדורגל ב-2007
קטגוריה:2007 בהולנד
ז'וקובקה

**ז'וקובקה** (ברוסית: **Жуковка**) הוא יישוב דאצ'ות יוקרתי במחוז מוסקבה שברוסיה, הממוקם על גדתו הימנית של נהר מוסקבה ובמרחק של תשעה קילומטרים מכביש הטבעת של הבירה לאורך ציר רובליובו-אוספנסקויה. היישוב, שמנה 489 תושבים נכון לשנת 2010, נחשב לאחד מאזורי המגורים הנחשקים והיוקרתיים ביותר במחוז וסמוכים אליו מתחמי המגורים "ז'וקובקה-2" ו"ז'וקובקה-3".

ביישוב פועל המרכז היהודי-דתי "ז'וקובקה" בראשות הרב אלכסנדר ברדה, ולאורך השנים הוא שימש כביתן של דמויות היסטוריות וציבוריות בולטות, ובהן אנדריי סחרוב, אלכסנדר סולז'ניצין, ויאצ'סלב מולוטוב, יקטרינה פורצבה ודולורס איברורי. גם בפתח המאה ה-21 המשיך היישוב למשוך תושבים בעלי השפעה, בהם ראש הממשלה לשעבר ויקטור צ'רנומירדין, איש העסקים מיכאיל חודורקובסקי, הצייר איליה גלזונוב והיזם יבגני צ'יצ'ווארקין. לאורך השנים גרו שם דולורס איברורי, אלכסנדר יאקובלב, אנדריי סחרוב, ולדימיר צ'לומיי, יקטרינה פורצבה, אלכסנדר סולז'ניצין, ויאצ'סלב מולוטוב.

## ראו גם
* רובליובקה

## קישורים חיצוניים

## הערות שוליים

קטגוריה:מחוז מוסקבה: יישובים
קטגוריה:יישובים שהוקמו ב-1926
טינו כרופאלה

**טינו כרופאלה** (בגרמנית: **Tino Chrupalla**; נולד ב-14 באפריל 1975) הוא פוליטיקאי גרמני וחבר בבונדסטאג מאז 2017 מטעם מפלגת אלטרנטיבה לגרמניה.

בנובמבר 2019 נבחר כרופאלה ליו"ר מפלגת אלטרנטיבה לגרמניה לצידה של אליס ויידל.

## ביוגרפיה
כרופאלה נולד ב-1975 בוויסוואסר שבגרמניה המזרחית. ב-2003 סיים את לימודי ההסמכה שלו כצייר ומעצב פנים. לאחר מכן הוא עבד כמנהל חברת בנייה.

בשנות ה-90 של המאה ה-20 הצטרף כרופאלה לארגון הנוער, הנוער הנוצרי-דמוקרטי שפועל מטעם המפלגה הנוצרית-דמוקרטית הגרמנית. ב-2015 התפקד למפלגת אלטרנטיבה לגרמניה. בבחירות הכלליות שנערכו ב-2017 הוא ניצח את מייקל קרצ'מר, לימים שר-נשיא סקסוניה, במחוז הבחירות של גורליץ.

בנובמבר 2019 נבחר ליו"ר המפלגה לצידה של אליס ויידל, שניהם היו מועמדי המפלגה לתפקיד הקנצלר בבחירות שנערכו בספטמבר 2021.

## עמדותיו
### יחסו לישראל
כרופאלה גינה את טבח שבעה באוקטובר, אך ציין כי הוא מתאבל על מותם של כל ההרוגים משני הצדדים וקרא לדיפלומטיה ולמניעת התלקחות. 
ב-26 בספטמבר 2024, האשים את ישראל בהתעלמות מהצעות להפסקת אש בזירת לבנון במלחמת חרבות ברזל.

ב-21 באוקטובר 2024 קרא לאמברגו נשק על ישראל ואמר שעל גרמניה להפסיק את מערכת היחסים החד-צדדית שלה עם ישראל.

## קישורים חיצוניים

* 

## הערות שוליים

קטגוריה:פוליטיקאים גרמנים
קטגוריה:ציירים גרמנים
קטגוריה:גרמנים שנולדו ב-1975
דייוויד נואבה

**דייוויד אוגוצ'וקוו נואבה** (באנגלית: **David Ugochukwu Nwaba**; נולד ב-14 בינואר 1993) הוא כדורסלן אמריקאי, שמשחק בקבוצת מוטור סיטי קרוז מליגת הפיתוח של ה-NBA, בעמדות הקלע והסמול פורוורד.

## ילדות וקריירת מכללות
נואבה נולד בלוס אנג'לס שבקליפורניה להורים ניגרים, בני שבט האיגבו. אחותו, ברברה נואבה, היא אתלטית אשר ייצגה את ארצות הברית בקרב שבע באולימפיאדת ריו דה ז'ניירו (2016).

בשנת 2012 החל ללמוד במכללת סנטה מוניקה, ושנה לאחר מכן עבר ל ("קאל פולי"), על מנת לשחק עם קבוצתה בליגת המכללות הבכירה. לאורך 3 עונותיו עם ה"מוסטנגס" רשם נואבה ממוצעים של 11.9 נקודות, 5.3 ריבאונדים ו-2.0 אסיסטים למשחק.

## קריירת משחק מקצועית
לאחר שלא נבחר על ידי אף קבוצה בדראפט ה-NBA 2016, הצטרף נואבה לקבוצת לוס אנג'לס די-פנדרס מליגת הפיתוח של ה-NBA. לאורך העונה הציג יכולת טובה, עם ממוצעים של 14.1 נקודות ו-6.9 ריבאונדים למשחק, ובסופה נבחר ל"חמישיית ההגנה של העונה".

בפברואר 2017 חתם על חוזה ל-10 ימים בקבוצת האם של הדי-פנדרס, לוס אנג'לס לייקרס, ובמרץ חתם בקבוצה על חוזה עד לסיום העונה. ב-20 משחקיו עם הלייקרס ב-NBA, קלע נואבה 6.0 נקודות בממוצע למשחק.

לקראת עונת  חתם על חוזה בשיקגו בולס. בעונתו היחידה עם הבולס פתח ב-21 משחקים, וקלע 7.9 נקודות בממוצע למשחק.

בספטמבר 2018 הצטרף נואבה לקליבלנד קאבלירס, וב-51 משחקיו בקבוצה קלע 6.5 נקודות למשחק.

ביולי 2019 עבר לשחק בברוקלין נטס. בדצמבר 2019, לאחר 20 משחקים בברוקלין, סבל מקרע בגיד אכילס ונאלץ להחמיץ את המשך העונה.

לקראת עונת  חתם נואבה על חוזה ביוסטון רוקטס.

בספטמבר 2022 הועבר בטרייד עם מרקיז כריס, טריי ברק וסטרלינג בראון לאוקלהומה סיטי ת'אנדר.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:לוס אנג'לס: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:בוגרי האוניברסיטה הפוליטכנית של מדינת קליפורניה
קטגוריה:שחקני NBA שלא נבחרו בדראפט
קטגוריה:כדורסלני לוס אנג'לס די-פנדרס
קטגוריה:כדורסלני לוס אנג'לס לייקרס
קטגוריה:כדורסלני שיקגו בולס
קטגוריה:כדורסלני קליבלנד קאבלירס
קטגוריה:כדורסלני ברוקלין נטס
קטגוריה:כדורסלני יוסטון רוקטס
קטגוריה:אמריקאים שנולדו ב-1993
אצטדיון גאזי

**אצטדיון גאזי** (פשטו: غازي لوبغالی; פרסית: ورزشگاه غازى) הוא אצטדיון רב תכליתי הממוקם במזרח קאבול שבאפגניסטן, ששימש בעיקר למשחקי כדורגל. לפעמים הוא נקרא בשמות אחרים כמו **אצטדיון התאחדות הכדורגל האפגנית**. הוא נבנה בתקופת שלטונו של המלך אמאנוללה חאן בשנת 1923, כונה 'גאזי' (גיבור) על הניצחון האפגני במלחמה האנגלו-אפגנית השלישית.

האצטדיון שופץ בשנת 2011 לאחר שהמגרש הוסר כולו והוחלף בכיסוי דשא חדש ובדשא מלאכותי.

המשחק הבינלאומי הראשון שהתקיים בתוך אצטדיון גאזי היה משחק כדורגל בין  ל ב-1 בינואר 1941, המשחק הסתיים בתיקו מאופס. בשנת 1963, המוזיקאי האמריקאי דיוק אלינגטון ערך כאן קונצרט במסגרת סיבוב ההופעות שלו בחסות מחלקת המדינה של ארצות הברית.

בסוף שנות התשעים האצטדיון שימש כמקום להוצאות להורג פומביות על ידי ממשלת הטליבאן.

עד אוגוסט 2021, האצטדיון שימש בעיקר למשחקי כדורגל בין קבוצות ממחוזות שונים במדינה וכן למשחקים בינלאומיים. באצטדיון היו גם מתקני אימונים לנבחרת הנשים הלאומית באיגרוף נשים.

ב־15 בדצמבר 2011 חגג הוועד האולימפי הלאומי באפגניסטן את פתיחתו מחדש של אצטדיון גאזי ששופץ. באירוע בהשתתפות הוועד האולימפי האפגני השתתפו השגריר האמריקני ריאן קרוקר, נשיא הוועד האולימפי האפגני, סגן אלוף מוחמד זהר אגבאר, ומפקד כוח הסיוע הביטחוני הבינלאומי גנרל ג'ון ר. אלן.

האירוע, שכלל גם כמעט 5,000 צופים, כלל מצעד של ספורטאים, דברי פתיחה, חיתוך סרט ושני משחקי כדורגל מקוצרים שכללו קבוצות כדורגל גברים ונשים כאחד. מגרש המשחקים המשודרג קיבל הסמכה מ־FIFA לעריכת משחקים בינלאומיים.

## קישורים חיצוניים

## הערות שוליים

גאזי
קטגוריה:קאבול
קטגוריה:אפגניסטן: ספורט
יוליה קניירש

**יוליה קניירש** (במקור **קורח**, בהונגרית: **Kenyeres Júlia**; לטניה, מחוז זאלה, 11 בדצמבר 1895 – בודפשט, 30 בדצמבר 1958) הייתה עיתונאית, פוליטיקאית יהודייה-הונגרייה.

## קורות חיים
יוליה קורח נולדה במשפחה יהודית. אביה, פילפ קורח, היה פקיד מדינה שעבר מקושיצה ללטניה ב-25 במרץ 1895 כקצין מס. אמה הייתה ברתה זינגר. לפילפ קורח היו שלושה ילדים, אחיה של יוליה היו מור קורח, מדען מפורסם בעולם ומשורר וכן אלדאר קומיאט. לאחר שהות של מספר שנים בלטניה, אב המשפחה הוצב ברייקה. יוליה קניירש השלימה שם את בתי הספר היסודיים והתיכוניים שלה. בבודפשט נרשמה למחלקה למתמטיקה ולפיזיקה באוניברסיטה, אך שנה לאחר מכן עברה לפקולטה לרפואה.

## קריירה פוליטית
יוליה השתתפה בעבודתו של חוג גליליאו כסטודנטית באוניברסיטה. היא הייתה חברה במפלגת הקומוניסטים של הונגריה (KMP) מהקמתה. בתקופת הרפובליקה הסובייטית ההונגרית, בשל חשיבתה הפוליטית, מינתה אותה הוועדה העממית לחינוך ציבורי לסגנית קומיסר העם (סגנית שר) לענייני קולנוע. לאחר נפילת הרפובליקה הסובייטית היגרה בשל הטרור הלבן. בברלין הפכה לחברה במפלגה הקומוניסטית של גרמניה (KPD) ועבדה כעורכת עיתון מפעלי. בינתיים כתבה מאמרים ושירים לעיתונות המהגרים ההונגרית.

בשנת 1921, בווינה, הייתה ממקימי המגזין הספרותי הקומוניסטי "אחדות" (Egység). בסתיו 1922 עברה שוב לברלין ולאחר מכן בשנת 1932 לברית המועצות. אחרי סיום לימודיה בבית הספר לנין במוסקבה, לימדה היסטוריה של המפלגה הקומוניסטית ומרקסיזם-לניניזם. בשנת 1936 התנדבה לחטיבה האזרחית הבינלאומית במלחמת האזרחים בספרד, שם נודעה בשם יוליה אלווארז. בשנת 1939 חזרה לברית המועצות.

יוליה קניירש הייתה אחת המארגנים והעורכים העיקריים של רדיו קושוט במוסקבה בשנים 1939–1940. בשנת 1947 חזרה להונגריה. בשנת 1950 מונתה למשנה למנכ"ל סוכנות הידיעות ההונגרית (Magyar Távirati Iroda). היא ערכה את המהדורה ההונגרית של המגזין "לשלום מתמשך ודמוקרטיה עממית". עד מותה הייתה חברה בהנהלת "האיגוד הלאומי של עיתונאים ההונגרים".

## הנצחה
הגימנסיה של לטניה נשאה את שמה עד 1990.

## נכתב עליה
* לחיות בצורה אנושית. לוחמי תנועת הפועלים במחוז זאלה. אוסף ביוגרפיה. עמודים 222–224
* חייה ויצירתה של יוליה קניירש. לטניה, 1971

## לקריאה נוספת
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981 900. ISBN 963-05-2500-3 (לקסיקון ביוגרפי הונגרי. כרך תוספת. עורכת ראשית אגנש קניירש).

קטגוריה:יהודים קומיסרי העם (הונגריה 1919)
קטגוריה:עיתונאיות יהודיות הונגריות
קטגוריה:חברי חוג גלילאו
קטגוריה:יהודים במלחמת האזרחים בספרד
קטגוריה:קומוניסטיות
קטגוריה:הונגרים במלחמת האזרחים בספרד
קטגוריה:הונגריות שנולדו ב-1895
קטגוריה:הונגרים שנולדו ב-1895
קטגוריה:נפטרות ב-1958
קטגוריה:הונגרים שנפטרו ב-1958
השטן (קלף טארוט)

ממוזער|קלף השטן
**השטן** שקרוי גם בשמות: טיפון, קרנונוס ופאן, הוא קלף מספר 15 בארקנה הגדולה של קלפי הטארוט. הקלף מתאר דמות של שד (לרוב בפומט) עומד על מזבח ואוחז בלפיד (בחלק מהגרסאות קלשון) ומתחתיו כבולים זוג שדים (לרוב גבר ואישה שמייצגים את אדם וחוה לאחר החטא הקדמון). לעיתים יש לשטן פרצוף נוסף בבטן. בעיצובים המושפעים מאליפז לוי את איבר מינו מחליף מטה הרמס או הסימן האסטרולוגי של מרקורי אשר מייצג גם את הכספית, וכן על מצחו יש את הכוכב המחומש ישר או הפוך, שבחלק מהגרסאות מחליפה אותו העין השלישית.

## משמעות הקלף
קלף השטן הוא קלף המסמל כבילות והשתעבדות לעולם החומר וליצרים האפלים לכאורה של האדם. קלף המתאר בגידה, סחטנות רגשית קשה, מערכות יחסים שמבוססות על יצרים, שליטה, כוח,
מיניות לא תקינה, רדיפה אחרי חומרנות מוגזמת, רוע לב, עין רעה, קנאה, הרס עצמי, התמכרויות.

קלף השטן מייצג את ההגבלה, את הפחדים, את ההרגלים. הוא מייצג מצבים של תלות העדר מודעות, רכושנות, ומיניות מתפרצת. עוד מייצג הקלף הליכה אחר התשוקות בתחכום ועורמה עד לכדי התמכרות אובססיבית. כמו כן, הקלף מייצג את הפיתוי של העולם החומרי וההנאות הפיזיות, תאווה ואובססיה לכסף וכוח, חיים בפחד, שליטה ושעבוד.

בחבילת הטארוט של השחר המוזהב, השטן והמוות הם הפכים. השטן הוא כוח צמיחה ופיריון (מעפר באת), והמוות הוא כוח הרס (ואל עפר תשוב). קלף המיזוג הוא האיזון בין השניים.

## קישורים חיצוניים

## הערות שוליים

קטגוריה:קלפי טארוט
שמורת נחל הקיבוצים

ממוזער|250x250 פיקסלים|נחל הקיבוצים
**שמורת [[נחל הקיבוצים]]** היא שמורת טבע מוכרזת בעמק המעיינות שבעמק בית שאן, שהוכרזה ב-10 בינואר 2006. שטח השמורה הוא כ-70.1 דונם. השמורה סובבת את נחל הקיבוצים.

## החי
### יונקים
בעבר חיה הלוטרה האירופית במי הנחל ובסביבה הקרובה אליו, אך כיום נכחדה מהאזור.

### דגים
בנחל חיים מגוון דגים, וביניהם: אמנון הגליל, אמנון ירדן, אמנון מצוי, אמנונית יוסף, עגלסת מצויה, בינית גדולת קשקש, בינית ארוכת ראש, לבנון ליסנר, נאוית מצויה, גמבוזיה מצויה ולאחרונה גם מולי מפרש שפלש לשם. כמו כן זוהה מין פולש נוסף מהסוג זברה ציקליד (מין של ציכלזומה).

## הצומח
בנחל גדלים מיני צמחים שונים כמו: קנה מצוי, סוף מצוי, פטל קדוש, קנה סוכר גבוה, פלגית שיחנית, סמר ימי, אגמון החוף, מכבד הביצות, לוטוס צר עלים, שנית גדולה, אשל הירדן, ערידת הביצות, ליסמכיה מסופקת, מרור ימי, ובמים גדל בשפע צמח טבול נדיר - קרנן טבוע.

## קישורים חיצוניים
* שמורת נחל הקיבוצים, באתר טבע ונופים בישראל

## הערות שוליים

נחל הקיבוצים
שמורת נחל עשוש

**שמורת נחל עשוש** (או **שמורת עשוש**) היא שמורת טבע מוכרזת בנגב, שהוכרזה ב-1 בדצמבר 1992. שטח השמורה הוא כ-399,517 דונם. השמורה סובבת את נחל עשוש.

חלק ניכר מתחום השמורה (במערב ובדרום) הוא שטח אש, שהכניסה אליו אסורה ללא אישור ביטחוני.

בתחומי השמורה לא קיימים מעיינות, ורק לאחר שיטפונות נדירים נקווים מים בגבים העמוקים שבנחלי המרחב.

## החי
### יונקים
במרחבי השמורה חיים היונקים – צבי הנגב, ראם לבן, יעל נובי ופרא פרסי.

### זוחלים
בשמורה חי חרדון צב מצוי.

### עופות
בשמורה חיים מיני העופות: נשר מקראי, עקב עיטי, עיט סלעים, אלימון עפרוני ועוד.

בגדה הדרומית של נחל נקרות מפעילה רשות הטבע והגנים תחנת האכלה לנשרים. צעד זה נועד להפחית את השפעת מטוסי חיל האוויר המתאמנים בסביבה על הנשרים הדוגרים בערבה.

## הצומח

## קישורים חיצוניים
* שמורת נחל עשוש, באתר רשות הטבע והגנים
* שמורת נחל עשוש, באתר טבע ונופים בישראל

קטגוריה:הנגב: שמורות טבע
שמורת ים ראש הנקרה-אכזיב

ממוזער|250x250 פיקסלים|נוף מהשמורה
**שמורת ים ראש הנקרה-אכזיב** היא שמורת טבע ימית, המהווה את השמורה הימית הגדולה והצפונית בישראל. השמורה משתרעת לאורך של כ-7 ק"מ של חוף מפורץ מגבול ישראל-לבנון בצפון ועד לצפון נהריה בדרום, ולמרחק של כ-15 ק"מ מערבה מקו החוף אל תוך הים. השמורה הוכרזה ב-6 בנובמבר 2019, ושטחה הוא כ-100,062 דונם.

בתחומי השמורה נמצאת שמורת איי חוף ראש הנקרה ובה איי ראש הנקרה.

בתחום השמורה נשפכים לים שלושה נחלים – נחל בצת, נחל כזיב ונחל שעל, ונמצאים בה מספר אתרי צלילה.

## היסטוריה
תחילה תוכננו באזור שתי שמורות טבע ימיות נפרדות במימי החופים – שמורת ים ראש הנקרה ושמורת ים אכזיב. לאחר מכן, שונתה התוכנית לקדם שמורת טבע ימית גדולה, המאחדת את שתי ההצעות הקודמות, ומייצגת את כל תחום העומקים עד גבול המים הטריטוריאליים של מדינת ישראל.

בסופו של דבר, הוחלט לקדם את תוכנית השמורה בגבול מצומצם של עד 15 ק"מ מהחוף, לעומת ההצעה המקורית – עד גבול המים הטריטוריאליים, כ־22 ק"מ מהחוף. אותה החלטה מהווה צמצום של כ-33% בשטח השמורה. בסופו של דבר הוכרזה השמורה ב-6 בנובמבר 2019.

ב-6 ביוני 2023 הושקה השמורה בטקס בלב הים, במעמד השרה להגנת הסביבה, עידית סילמן, כשמורה ימית תיירותית ונפתחה רשמית למבקרים – כמעט ארבע שנים לאחר שהוכרזה. השמורה היא השמורה הימית התיירותית הראשונה והיחידה בחופיו הישראליים של הים התיכון – עם מספר מועדוני שיט וצלילה מורשים וארבעה חופי רחצה.

## החי
### יונקים
לעיתים נצפה באזור כלב ים נזירי מצוי.

### דגים
שמורת הטבע היא האזור בו נצפים בצלילה הכי הרבה דגי סחוס בישראל – כמעט כ-40% מהתצפיות. עד היום תועדו מספר תצפיות של שני מינים של כרישים בשמורה.

בשמורת אכזיב מתקיימת האוכלוסייה הגדולה ביותר בישראל של שני מיני דקרים: דקר הסלעים והדקרנית האדומה. בנוסף, מתקיים בה גם המין דקר אלכסנדרוני.

## קישורים חיצוניים
* 
* שמורת ים ראש הנקרה-אכזיב, באתר טבע ונופים בישראל
* שמורת ים ראש הנקרה-אכזיב, באתר החצי הכחול
* 

## הערות שוליים

קטגוריה:הים התיכון: שמורות טבע
קטגוריה:ישראל: שמורות טבע ימיות
רכסי פארק

**רכסי פארק** או **רכסי הפארק** (באנגלית: **Park Ranges**) המכונים גם **הרכסים העיקריים** (באנגלית: **Main Ranges**) הם קבוצה גדולה של רכסי הרים במרכז הרי הרוקי הקנדיים. הרכסים ממוקמים בין דרום - מזרח פרובינציית קולומביה הבריטית ודרום - מערב פרובינציית אלברטה שבקנדה.

קבוצת הרכסים הזו היא אחת משלוש קבוצות הרכסים העיקריים של הרכסים הקונטיננטליים.

רכסי הפארק הם קבוצת הרכסים המרכזית מבין שלוש קבוצות רכסים אלה.

## תת-- רכסים
רכסי פארק כוללים את רכסי ההרים:

## קישורים חיצוניים
* רכסי פארק באתר השמות הרשמי של ממשלת קולומביה הבריטית
* תחזית מזג אוויר עדכנית ארוכת טווח עבור הרי רכסי פארק

## הערות שוליים

פארק
ניקולה ז'יז'יץ' (כדורסלן)

**ניקולה ז'יז'יץ**' (בסרבית: **Никола Жижић**; נולד ב-17 בפברואר 1994) הוא כדורסלן מונטנגרי המשחק בעמדת הקלע במטאלץ ולייבו.

## קריירה
הוא החל את קריירת הבוגרים שלו בעונת 2010/2011, בה שיחק בבודוצ'נוסט פודגוריצה.

בשנת 2012 עבר לסוטייסקה ניקשיץ', בה שיחק במשך ארבע עונות. בשנת 2013 זכה איתה בגביע המונטנגרי, כשהוא קולע את מספר הנקודות הרב ביותר בטורניר הגמר.

בספטמבר 2016 חתם לשלוש עונות בזלזניק בלגרד, אך לבסוף עזב אחרי עונה אחת.

ב-17 בדצמבר 2018 חתם בדינאמיק.

## קישורים חיצוניים

## הערות שוליים

קטגוריה:כדורסלנים מונטנגרים
קטגוריה:כדורסלני בודוצ'נוסט פודגוריצה
קטגוריה:מונטנגרים שנולדו ב-1994
ינס יול

**ינס יול** (בדנית: **Jens Juel**; 12 במאי 1745 – 27 בדצמבר 1802) היה צייר דני, הידוע בעיקר בזכות הדיוקנאות הרבים שלו הוא נחשב כצייר הדיוקנים הדני המוביל ב.

## ביוגרפיה
הוא נולד בבית אחיה של אמו יוהאן יורגנסן, שהיה מורה בבית ספר בבלסלב שבאי פונן. ינס יול היה בנם של וילהלמיין אליזבת יול, ויורגן יורגנסן שהיה מנהל בית ספר בגמבורג, לא רחוק מבלסלב.

יול גילה עניין בציור מגיל צעיר, והוריו שלחו אותו להיות חניכו של הצייר יוהאן מייקל גרמן בהמבורג, שם עבד קשה במשך חמש או שש שנים והשתפר עד כדי כך שרכש מוניטין של צייר. במהלך לימודיו התפרנס מציור נופים, דיוקנאות ותמונות ז'אנר. בשנות העשרים המוקדמות שלו, עבר לקופנהגן כדי ללמוד באקדמיה הדנית המלכותית לאמנות. בשנת 1767 הוענקה לו מדליית הזהב הקטנה ובשנת 1771 מדליית הזהב הגדולה, שניהם לנושאים מקראיים.

בשנת 1772 עזב יול את קופנהגן, ועבר לרומא שם שהה ארבע שנים יחד עם אמנים דנים אחרים, כולל ניקולי אבידגור. מרומא, הוא עבר לפריז, בזמנו מרכז לציור דיוקנאות. בשנת 1777 המשיך לז'נבה, שם שהה שנתיים בביתו של חברו צ'ארלס בונה בחברת אמנים דנים אחרים, ביניהם יוהאן פרדריק קלמנס. בז'נבה זכה יול במהרה להכרה אמנותית והוא צייר דיוקנאות רבים. באמצעות בונה שהפך לחבר כבוד באקדמיה הדנית, המוניטין שלו הגיע לדנמרק. לאחר שהות קצרה בהמבורג, שם פגש וצייר דיוקן של המשורר פרידריך גוטליב קלופסטוק, מחבר "המשיח", הוא חזר לקופנהגן בשנת 1780. כאן צייר דיוקנאות לבית המלוכה והאצולה. במקביל גם לצייר נופים וציורי ז'אנר, והוא הוגדר כצייר החצר.

ב-4 באפריל 1782 נבחר פה אחד לחבר באקדמיה הדנית והפך למנהל האקדמיה בשנת 1795 והמשיך בתפקיד עד מותו.

יול קבור בבית הקברות באסיסטנס בקופנהגן.

## גלריה

קובץ:Jens Juel 003.jpg
קובץ:Selbstbildnis an der Staffelei (1766).jpg
קובץ:Jens Juel, hans værksted - Portræt af toldkasserer i Kerteminde, Batholomæus Hansteen (different photo).png


## קישורים חיצוניים

## הערות שוליים

קטגוריה:ציירים דנים
קטגוריה:ילידי 1745
קטגוריה:נפטרים ב-1802
לוקאס קראנאך הבן

**לוקאס קראנאך הבן** (בגרמנית: **Lucas Cranach der Jüngere**; 4 באוקטובר 1515 – 25 בינואר 1586) היה צייר גרמני, בנו של לוקאס קראנאך האב.

## ביוגרפיה
לוקס קראנאך הבן נולד בויטנברג, גרמניה בשנת 1515. לצייר לוקאס קארנאך ולרעייתו, ברברה ברניבר (Barbara Brengebier). הוא החל לעסוק בציור בשולייה בסדנה של אביו, יחד עם אחיו האנס קראנאך . ב-20 בפברואר 1541 נישא לברברה ברוק (Barbara Brück). בשנת 1550, בעקבות עזיבתו של אביו לגלות, יחד עם פטרונו יוהאן פרידריך הראשון, הנסיך הבוחר מסקסוניה, קיבל קראנאך הצעיר את האחריות על הסדנה המשפחתית. ב-24 במאי 1551 נישא בשנית למגדלנה שרף (Magdalena Schurff). מרעייתו הראשונה היו לו שלושה בנים ובת, ואילו מרעייתו השנייה נולדו לו חמישה ילדים, בהם הצייר אוגוסטין קראנאך .
קראנאך נפטר ב-25 בינואר 1586 ונקבר בכנסייה העירונית של ויטנברג.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ציירים גרמנים מתקופת הרנסאנס
קטגוריה:ילידי 1515
קטגוריה:נפטרים ב-1586
שמורת איי חוף ראש הנקרה

**שמורת איי חוף ראש הנקרה** היא שמורת טבע ימית, הכוללת בתחומיה את איי ראש הנקרה. השמורה נמצאת בתחומי שמורת ים ראש הנקרה-אכזיב. 
האיים נכללו בתוכנית הראשונית להכרזה נרחבת על 50 שמורות טבע בישראל, שהוצגה בשנת 1956. השמורה הוכרזה ב-10 ביוני 1965, ושטחה הוא כ-311 דונם.

השמורה משתרעת בשני גושים נפרדים באיי החוף - האי "שחף" והאי "נחליאלי" מערבית לשפך נחל בצת, והאי "אכזיב" הנמצא מערבית לגן הלאומי אכזיב. העלייה לאיים אסורה, וכך גם השהייה בים בתחום 150 מ' מהאיים - על מנת לא לפגוע בפעילות הקינון בהם.

האיים הם בין המקומות היחידים בישראל שבהם מקננות הציפורים הנדירות נחליאלי לבן, שחף כספי ושחפית הים.

## קישורים חיצוניים
* שמורת איי חוף ראש הנקרה, באתר טבע ונופים בישראל

## הערות שוליים

קטגוריה:הים התיכון: שמורות טבע
קטגוריה:ישראל: שמורות טבע ימיות
פיטר קרמה

**פטר קרמה** (בדנית: **Peter Cramer**; 24 באוגוסט 1726 – 17 ביולי 1782) היה צייר דני שהתמחה בתפאורות נוף לתיאטרון ובעבודות דקורטיביות.

## ביוגרפיה
הוא כנראה היה אוטודידקט. בשנות ה-40 של המאה ה-18 הוא עשה כמה רישומים לגרסאות מוקדמות של הספר "המסע למצרים ונוביה" מאת פרדריק לואיס נורדן מטעם האקדמיה המלכותית הדנית למדעים.

על בסיס זה, בשנת 1754, הומלץ לו על ידי האקדמיה המלכותית לאמנויות יפות לקבל מלגת השתלמות שתאפשר לו להיות "צייר היסטורי מוכשר". אולם האקדמיה התעקשה לפעול על פי ההליך, והוא נדרש להתמודד על מדליית זהב בשנת 1756. הוא לא הצליח להגיע למקום הראשון ותוכניות השתלמות שלו לא מומשו.

הוא החל לעשות תפאורות באמצע שנות ה-50 של המאה ה-18, כאשר יצר סצנות לחבר, נילס קרוג ברדל, מלחין שכתב שתי אופרות. הם הכירו כי לקרמה היה זמר חובב ולפעמים הופיע במסיבות.

בשנת 1762 הוא הוכר כצייר סצנות מקצועי שעסק בכך עד מותו.

לאחר שנת 1773' הוא יצר ציורים רבים, בעיקר בשל תמיכה שקיבל מהאקדמיה כנגד הצייר האטלקי קרלו גאלי דה ביבינה, בן למשפחת האמנים איטלקית מפורסמת.

בנוסף לעבודות התיאטרון שלו, הוא יצר סצנות ז'אנר שהזכירו את דוד טנירס הבן ואדריאן ברואר והיה בין הראשונים שקבלו השראה מהאיכרים הדנים.

בשנת 1777, הוא הפך למועמד לחברות באקדמיה. בשנה שלאחר מכן שלח אליהם שתי יצירות שהוצגו בהצלחה, והפך לחבר, ודיוקנו צויר על ידי ויגיליוס אריקסן.

אולם כבוד זה היה קצר מועד. הוא התמכר לאלכוהול, ומת בשנת 1782, בן חמישים ושש.

רבות מיצירותיו נחקקו מאוחר יותר על ידי יונאס האס ויוהאן פרדריק קלמנס.

## גלריה

קובץ:Peter Cramer - Balders Død - 1779.jpg
קובץ:Peter Cramer - Landscape With Skaters - KMS6404 - Statens Museum for Kunst.jpg
קובץ:By Peter Cramer - Danish expedition to Algier, 1770.jpg
קובץ:Cramer-Bread.jpg


## קישורים חיצוניים

## הערות שוליים

קטגוריה:ציירים דנים
קטגוריה:ילידי 1726
קטגוריה:נפטרים ב-1782
הודי להב

**יהודה (הודי) להב** הוא קצין צה"ל במילואים בדרגת אלוף-משנה, בתפקידו האחרון שימש נספח צה"ל בצרפת. קודם לכן שירת כנווט קרב ומפקד בחיל האוויר ופיקד על בסיס עובדה.

## ביוגרפיה
להב שירת כנווט קרב בחיל האוויר. ב-2005 מונה למפקד טייסת המזל"טים הראשונה (טייסת 200), במהלך כהונתו פיקד על גדוד בעת ביצוע תוכנית ההתנתקות, בטייסת נקלטו כטמ"מים מדגם שובל. ב-2008 מונה למפקד בסיס עובדה. באוגוסט 2011 מונה לנספח צה"ל בצרפת תפקיד אותו מילא עד שחרורו באוגוסט 2014.

לאחר שחרורו עבד בהתעשייה האווירית לישראל כמנהל שיווק, ב-2018 מונה למנהל מפעל רקיע וסגן מנהל חטיבת כלי טיס צבאיים. ב-2020 מונה למנהל הפעילות העסקית (CBO) בחברת NSO.

ב-2021 מונה לסמנכ"ל שיווק של התעשייה האווירית.

להב בעל תואר ראשון בהנדסת מכונות מאוניברסיטת בן-גוריון בנגב ותואר שני במנהל עסקים בתוכנית קלוג רקנאטי באוניברסיטת תל אביב.

## הערות שוליים

קטגוריה:אלופי-משנה בחיל האוויר
קטגוריה:נווטי חיל האוויר הישראלי
קטגוריה:מפקדי בסיס עובדה
קטגוריה:נספחים צבאיים ישראלים בצרפת
קטגוריה:סגל התעשייה האווירית לישראל
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו במאה ה-20
בוא שיר עברי

**בוא שיר עברי** היא תוכנית המשודרת בגלי צה"ל בכל שבת בבוקר החל מנובמבר 2014 בעריכתו ובהגשתו של יורם רותם.

כל תוכנית מוקדשת ליוצר, מבצע או נושא כלשהו בזמר העברי ורותם משוחח עליו עם האדם עצמו או עם קרוב משפחתו או מומחה שחקר את הנושא ומספר עליו למאזינים.

בתוכנית משולבים גם שירים, שחלקם מבוצעים על ידי האומנים באולפן וקטעים נדירים מתוכניות והקלטות שנעשו על ידי גלי צה"ל בעבר. מנתוני ההאזנה של קנטאר מדיה (TGI) מיולי 2021 עלה ש"בוא שיר עברי" היא התכנית המואזנת ביותר בגלי צה"ל בשבתות.

שם התכנית לקוח משירו של קובי לוריא "בוא שיר עברי" שיצא ב-1984.

קטגוריה:תוכניות רדיו בגלי צה"ל
שמורת ים ראש הכרמל

**שמורת ים ראש כרמל** היא שמורת טבע ימית על יד מפרץ חיפה שהוכרזה ב-4 במאי 2021.

## הכרזת השמורה
בשנת 2017, רשות הטבע והגנים בשיתוף פעולה עם החברה להגנת הטבע הגישה לאישור מנהל התכנון תוכנית מספר 304-0495671 להקמת שמורת טבע ים ראש כרמל במפרץ חיפה, בתחום השיפוט של עיריית חיפה, בהמשך לשמורה הימית שקמונה שהוכרזה בשנת 2008.

מטרת השמורה היא להגן על רכס הכרמל התת-ימי ולשמר אותו, בין השאר על ידי איסור עקרוני של דיג, הטלת מגבלות על עגינה וצמצום פעילות פיתוח בתחום השמורה, מכוח "חוק גנים לאומיים, שמורות טבע, אתרים לאומיים ואתרי הנצחה התשנ"ח-1998". דבר זה מבטיח הגנה על המערכות האקולוגיות הייחודיות הכוללות מגוון ביולוגי רב של בתי גידול חי, צומח ודומם.

התוכנית אושרה בשנת 2019. השמורה הוכרזה רשמית בשנת 2021.

## תיאור השמורה
### גבולות השמורה
*במזרח: מפרץ חיפה ושמורת הטבע הימית שקמונה
*במערב: קצה המתלול המערבי של ראש כרמל
*בצפון: גבולו הצפוני של בית הגידול העמוק של ראש הכרמל "מדרגת חיל הים" ו"מדרגת התשבי"
*בדרום: משמורת הטבע הימית שקמונה ועד לעומק של כ-50 מ' מתחת לפני הים.

שטח השמורה הוא 46.3 קמ"ר, המרחק המרבי של הגבול המערבי מחיפה הוא 12 ק"מ, אורך קו החוף 4.642 ק"מ והעומק המרבי בשמורה 370 מ'.

### המערכת האקולוגית
שמורת ים ראש כרמל נמצאת בקצה המתלול המערבי של ראש כרמל, היורד מסטלה מריס לכיוון בת גלים, גולש לתוך הים וממשיך באופן רצוף עד לעומק של 370 מ' מתחת לפני המים במרחק של 12 ק"מ מהחוף. רכס גיר זה מהווה תשתית עשירה לשוניות סלעיות ומיני רבים של יצורים ימיים.

בשמורה טבע עשיר ופראי: צבי ים, חתולי ים, עדרי דגים משוטטים בין השוניות הסלעיות, וספוגים היוצרים מחסה לסרטנים, נחשוני ים וחלזונות במגוון צבעים וצורות.

בתי הגידול מופו על ידי המכון לחקר הימים והאגמים בהנחיית פרופסור גיל רילוב מאוניברסיטת חיפה ועל ידי המכון הגיאולוגי בהנחיית פרופסור מיכה אילן מאוניברסיטת תל אביב.

השוניות הרדודות המגיעות עד לעומק של 45 מ', מדרגת שקמונה, שונית הכרמל ומדרגת התשבי, עשירות מאוד באצות, צדפות ומינים רבים של דגים, ביניהם דגי דקר הסלעים וחתולי ים.

בשוניות העמוקות יותר, שונית חיל הים ומדרגות חיל הים, משגשגים גני ספוגים, סרטנים, דיונונים, תמנונים ומיני דגי קרקעית.

בתצפיות שנערכו בשמורה על ידי המרכז להצלת צבי ים של רשות הטבע והגנים, העמותה למחקר והצלת יונקים ימיים וצפרים המתמחים בעופות ים, נצפו מינים של יונקים ימיים ממשפחת הלווייתנים. בעונות נדידת הציפורים, באביב ובסתיו, הופך שטח השמורה לאתר מנוחה והזנה לעופות ים נודדים.


Epinephelus marginatus 2 by Line1.jpg|דקר הסלעים
Georgia Aquarium - Cuttlefish Jan 2006.jpg|דיונון
Reef3859 - Flickr - NOAA Photo Library.jpg| גן ספוגים
Chelonia Mydas.JPG|צב ים


## ראו גם
* גנים לאומיים ימיים בישראל
* המכון לחקר ימים ואגמים
* שמורות טבע ימיות בישראל

## קישורים חיצוניים
* שמורת ים ראש הכרמל, באתר רשות הטבע והגנים
* שמורת ים ראש הכרמל, באתר טבע ונופים בישראל
* שמורת ים ראש הכרמל, באתר החצי הכחול

## הערות שוליים

קטגוריה:הים התיכון: שמורות טבע
קטגוריה:ישראל: שמורות טבע ימיות
שמורת איי חוף דור-מעגן מיכאל

**שמורת איי חוף דור-מעגן מיכאל** היא שמורת טבע ימית, הכוללת בתחומיה את איי חוף דור ומעגן מיכאל. השמורה הוכרזה ב-26 בנובמבר 1964, ושטחה הוא כ-21 דונם.

השמורה משתרעת בשני גושים נפרדים באיי החוף – "אי היונים" ממערב למעגן מיכאל (שטחו 2.8 דונם), ו"אי חופמי" ממערב למושב דור (שטחו 2.4 דונם). האיים נוספים – "שחפית", "דור" ו"טפת", אינם נכללים בשטח השמורה. העלייה לאיים אסורה, על מנת לא לפגוע בפעילות הקינון המתקיימת בהם.

## היסטוריה
השמורה הייתה בין שלוש השמורות המוכרות בישראל, בתחילת 1962, עוד בטרם חקיקת החוק להכרזה על שמורות טבע. השמורה גם הייתה מהשמורות הראשונות שהוכרזו על פי החוק.

## החי
אי היונים משמש כאתר קינון ליוני בית, ובשנים האחרונות מקננים בו גם עשרות ברווזי ברכייה.

במחקר שנערך בשנים 2017–2018, התגלו באיים אוכלוסיות זוחלים, חרף שטחם המצומצם. באי היונים תועדו 3 מינים – שממית הבתים, נחושית עינונית וצב ביצה מצוי. באי חופמי תועדה שממית הבתים. זוחלים תועדו גם באי שחפית (שממית הבתים ושנונית השפלה) ודור (שממית הבתים, נחושית עינונית, חומט גמד וצב ביצה מצוי) שאינם נכללים בשמורה.

## הצומח
איי החוף הם אחד המקומות האחרונים בישראל בהם גדל הצמח אוכם חופי, הנמצא הן באי היונים והן באיי חוף דור.

## קישורים חיצוניים
* 
* שמורת איי חוף דור-מעגן מיכאל, באתר טבע ונופים בישראל

## הערות שוליים

קטגוריה:הים התיכון: שמורות טבע
קטגוריה:ישראל: שמורות טבע ימיות